
PARENTIBUS 



MEIS OARISSIMIS. 



De Xenophontis commentariorum Socraticorum qui dicun- 
tur Memorabilia integritate cum ante Dindorfium pauci essent 
qui dubitarent, ille primus in praefatione editionis Oxoniensis^) 
non minores solum libri partes, verum etiam tota capita non 
ab ipso Xenophonte scripta, sed ab aliis postea censuit esse 
addita. Cuius sententiam secutus est Schenkelius^), qui et novas 
attulit causas, cur loci a Dindorfio improbati abiudicandi vide- 
rentur a Xenophonte, et numerum illorum locorum non paucis 
auxit. Multo vero plura, quam Dindorfius et Schenkelius puta- 
verunt, in commentariis inesse aut interpolata aut aliunde inter- 
posita sua uterque ratione usus et via demonstrare conati sunt 
Krohnius^) et Hartmannus'*). Atque etiam Gilbertus^), quam- 
quam modum ac numerum locorum sua sententia reiciendorum 
angustioribus rursus terminis circumscripsit, tamen satis multos 
locos. a Xenophonte existimavit esse abiudicandos. Qua in re 
illud est mirum, quod quartum maxime commentariorum librum, 
de quo nobis quaerendum est, omnes illi homines docti inter- 
polationibus refertum esse contendunt. Quid? quod, cum Kroh- 
nius, sunmiae iudicandi acerbitatis vir, quarti libri capita 1; 
6, 13 — 15; 7; 8, 11 ab kiiol fiev 6fj rotovrog wv,^) sine dubio 



1) Xenophontis Memorabilia Socratis. Ex recensione et cum anno- 
tationibus Ludovici Dindorfii, Oxonii 1862, praef. p. Ylsqq; cf. edit. tert. 
emendat., Lipeiae 1878, praef. p. IX. 

2) K. Schenkl, Xenophontische Studien, Sitzungsberichte der philo- 
sophisch-historischen Classe der Eaiserlichen Akademie der Wissenschaften, 
Wien 1875, p. 87 sqq. 

3) A. Krohn, Sokrates und Xenophon, Halle 1875; cf. impr. p. 147 sq. 

4) J. J. Hartman, Analecta Xenophontea, Lugduni Batavorum 1887, 
p. 104 sqq. 

5) Xenophontis Commentarii recognovit Walther Gilbert, editio maior, 
Lipsiae 1888, praefatio critica. 

6) cf. impr. 1. c. p. 148. 

Xenopliontea esse iudicet, Hartmannus, qui quidem superioriim 
libronim maiorom partem eius scriptoris existimet esse quam 
ille, de toto libro quarto praeter quartum caput, quod Xeno- 
phonteum illi quidem, sed alieno loco positum videatur^), nihil 
nisi caput secvmdum^), quod reiecit rursus Krohnius, ab ipso Xeno- 
phonte scriptum, reliqua omnia ab aliis addita esse censet*^). 
Quam in sententiam quaecumque argutius quam verius a viris illis 
doctissimis disputata sunt diversissima inter se maximeque con- 
traria, ea singillatim persequi, persequentem refellere atque red- 
arguere ab huius commentationis ratione ac consilio est ali- 
onum. Immo vero Sauppii, Breitenbachii, ceterorum probo sen- 
tentiam exceptis paucis quibusdam locis ineptis Xenophonteque 
indignis vere Xenophonteos commentarios esse existimantium 
sic statuens, ad nostram memoriam qui proditi sunt, eosdem 
illos, si quidem universum librum spectaveris, compositos esse 
ab ipso Xenophonte. Ita autem disputationem instituamus, ut 
primum, quo consilio Xenophon prioribus libris tribus adiecerit 
quartum, deinde qua ratione ipsius libri quarti argumentorum 
ordinem excogitaverit, quaeramus. 

Sed antequam de re ipsa dico, ut quid sit illud, de quo 
disputatur, explanetur, quarti libri argumentum breviter expouam 
necesse est. Xenophon igitur postquam cum prioribus libris 
conexuit quartum sicut ex illis, item ex hoc dicendo apparere 
Socratem iis, qui eius consuetudine uterentur, summae fuisse 
utilitati (c. 1, 1) — nam illo co(pbXbIv rovg Ovvovrag I, 3, 1 (et 
III, 1, 1) quasi communi quodam vinculo inter se iuncta sunt, 
quaecumque usque ad tertii libri finem ab illo loco traduntur 
disparia et dissimilia — , eiusmodi tantum adulescentium con- 
suetudinem exponit eum appetivisse, qui bene ad virtutem in- 
structi essent a natura, iudicasse autem bona iugenia ex celeri- 
tate percipiendi et bona memoria et omnium utilium artium 
discendarum studio: tales enim, recte si instituti essent, illum 
arbitratum esse eos fore, qui non modo ipsi felices evaderent, 
sed etiam aliis civitatique felicitatis auctores exsisterent (c. 1, 2). 
Deinde eos ex illis, qui ultro Socratis disciplinam non sequeren- 



1) 1. c. p. 150 sq. 

2) 1. c. p. 150. 

3) 1. c. p. 148 sqq. 

tur, non eadem omnes ratione ab eo tentatos, sed pro suo quem- 
que ingenio ac natura aliis alium artibus, ut in ipsius disci- 
plinam sese traderent, incitatos esse compluribus explicatur 
exemplis. Ac primum quidem docetur, quomodo et eos, qui 
bona indole confisi, et illos, qui divitiis elati, quas satis sibi esse 
putarent ad peragenda consilia honoremque adipiscendum, non 
egere sibi institutione viderentur, erroris convicerit, cum utros- 
que declaraverit minime posse ea supersedere (c. 1, 3 — 4 et 5). 
Deinde Euthydemi, adulescentis sine magistro reipublicae ge- 
rendae artis gnarum se esse gloriantis, exemplo ostenditur, quem- 
admodum Socrates adulescentes sapientiae opinione inflatos 
adierit, aditos disserendi arte atque subtilitate eo postremo ad- 
duxerit, ut de sua ipsi scientia desperantes earum omnium re- 
rum, quas cognitas antea atque perspectas se habere opinati 
essent, plane se ignaros esse confiterentur (c. 2, 1 — 39). In ex- 
tremo autem capite secundo refert Xenophon, cum alii multi, 
qui essent eodem modo atque Euthydemus a Socrate tractati, 
iam non ad eum se conferrent, illum, quamvis demisso primo 
fuisset animo, tamen summo studio ad eum sese applicavisse 
usum eius atque consuetudinem summae sibi utilitati fore exi- 
stimantem; Socratem autem, ubi Euthydemum ita cognoverit 
animo affectum, mentem eius perturbare prorsus destitisse eaque, 
quae sciri oportere et quibus optime studium navari iudicaret, 
simplicissime ab illo tempore et planissime explicavisse (c. 2, 40). 
Neque tamen prius ad rempublicam capessendam aliasve artes 
eum statuisse adulescentes esse instituendos , quam animi eorum 
imbuti essent Cco(pQoovvxi: cuius expertes qui illius artis periti 
essent, iniustiores eos illi visos esse atque ad nocendum in- 
structiores. Ac primum quidem, ut jteQl d^sovg Omq^Qovaq, i. e. 
pios erga deos, familiares suos redderet, eum operam dedisse 
(c. 3, 1 et 2 init.). Itaque Socrates hoc capite Euthydemum do- 
cet deos generi humano consulere ob eamque causam colendos 
esse (c. 3, 2sqq.). Sequenti autem capite, de quo infra^) pluri- 
bus nobis dicendum erit, ampliore praefixo exordio cum Hippia 
sophista de iustitia sive 0a)q)Q00vv^] jtsQL avd-Qcojtovg disserens 
inducitur (c. 4). Deinde capite quinto Xenophon, ut jtQaxri- 
xcoriQovq illum familiares suos reddidisse demonstret, de tem- 

1) p. 9 sqq. 

perantia {syxQaTsla), quam virtutem tantum ad res gerendas 
valere existimaverit Socrates, ut ad eam colendam et suo ipse 
exemplo et sermonibus institutis illos cohortari numquam desi- 
erit, cum Euthydemo eum facit disputantem (c. 5). Tum, ut 
dtaXsxrixoTSQOvg quoque illum familiares suos effecisse, i. e. 
artem bene et recte disserendi docuisse appareat, ea, quam se- 
cutus est, disserendi ratio, cui ipse plurimum tribuisse Socrates 
praedicatur (c. 6, 1), exemplis aliquot demonstratur Socratica- 
rum definitionum, cum nonnuUarum rerum notiones Socratis cum 
eodem Euthydemo sermonibus diligentius explicantur, reliqua- 
rum summatim definiuntur (c. 6, 2 — 11 et c. 6, 12). Extremo 
autem eodem capite exponitur, quam ingressus sit refellendi 
docendique rationem, cum aut alius quis ei oblocutus esset aut 
ipse, Socratem dico, oratione aliquid persequeretur (c. 6, 13 — 14 
et c. 6, 15). Contra septimo capite verbis quibusdam propo- 
sitis ad secundi capitis paragraphum quadragesimam referendis 
illud quoque Socrati ostenditur curae fiiisse, ut familiares sui 
apti fierent, qui ipsi per se nullius adiumento suas officii partes 
exsequerentur {avraQxsig Iv ralq jtQOOrjxovOaig jtQcc^sOiv): 
quae virum bonum scire oporteret, ea, quae quidem ipse sciret, 
promptissimo eum animo docuisse, quae autem ipse minus 
cognovisset, ut discerent, ad peritos eos deduxisse (c. 7, 1). 
Atque quatenus cuiusque artis hominem recte institutum peri- 
tum esse oporteret, id quoque eum docuisse geometriae, astro- 
nomiae omnisque physiologiae, arithmeticae exemplis ostendi- 
tur, cum ad ipsum vitae usum omnem scientiam atque disci- 
plinam ita exponitur illum rettulisse, ut supra nihil esset 
discendum (c. 7, 2 — 8). Deinde valetudinis etiam curam studio- 
sissime eum docetur commendasse (c. 7, 9). Ad postremum, si 
quis maiores res quam pro humana intellegentia appeteret, ei 
illum, ut divinationi operam daret, suasisse additur (c. 7, 10). 
Postremo libri capite demonstratur Socratem, quia capitis ab 
iudicibus damnatus sit, idcirco minime erroris ^) de daemonio 



1) Postquam ab initio non dubitavi, quin in vcrbia (c. 8, 1) avtov 
SXiyxeod^ai negl rov Satfiovlov xpevdofisvov vocabulum xpevSsGd^cci non 
mentiri, sed falli sive errare interpretandum eflset, iuvit me aliquem ho- 
minem doctum invenire, qui illud verbum in eandem sententiam acci- 
peret (Th. Birt, De Xenopbontis Commentariorum Socraticorum compo- 

convinci, cum illud sibi, quid faciendum esset, quid omitten- 
dum, significare solitus sit dicere (c. 8, 1 — 10). Ad extremum 
Socratis virtutum enumeratione argumenta commentariis tractata 
breviter repetuntur (c. 8, 11). 

Exposito igitur quarti commentariorum libri argumento illud 
primum explicandum est, quo consilio ipsum librum quartum 
prioribus Xenophon adiecerit. ') Quam quaestionem non ita in- 
stituendam esse, ut toti libro quarto perscrutando operam nave- 
mus, ex ipsa illius ut postremi amplioris operis libri natura 
apparet. Ac posteriorem capitis octavi partem^) ad quattuor 
omnes libros, non quartum solum pertinere supra dictum est^); 
quae vero superiore eiusdem capitis parte^) idcirco exponuntur, 
ut Socratem capitis condemnatum de daemonio erravisse non 
convinci demonstretur, ea ab illo, quod Xenophon in quarto 
libro scribendo proprie secutus est, consilio, ut institutionis So- 
craticae imaginem exhiberet^), prorsus abhorrere facile intelle- 
gitur: verumtamen, sive illud de daemonio c. 8, 1 ex multis 
saepe tum audiebatur sive qua alia causa adductus Xenophon 
uberius de ea re sibi exponendum esse duxit, haud sane inepte 
mihi quidem illa videntur inter ea, quae de divinaiione tra- 
duntur c. 7, 10, et proprium universi operis epilogum (c. 8, 11) 
interposita esse, quippe quae ad mortem pertineant Socratis. 
Sic igitur existimo, illa, quae quarto libro Xenophon sibi pro- 
posuerit tractanda, septimo iam capite confecta atque absoluta, 
quae inde usque ad finem libri leguntur, ea addita esse ad 
opus concludendum. lam vero de quarto eiusdem libri capite 
accuratius paulo hoc loco liceat mihi explicare. Atque ut non 
dicam de prooemio § 1 — 5 jtoXXaxiq, et epilogo § 25: Totavra 
Xiycov xe xal jtgaTTWP dixatortQovg ejtoiei rovg JtZrjOta^ov- 
rag, quae non ab ipso Xenophonte, sed ab alio quo scripta 



sitione, Marpurgi 1893, p. XVTTT, annot. 1); ita autem interpretantibus 
nobis cur illo auctore ne^l utique deiendum sit, quoniam de errore quoque 
tp€v6sad-ai nsQi xivoq usurpatum videmus, non intellego. 

1) cf. p. 11 sqq. 

2) c. 8, 11. 

3) p. 9. 

4) c. 8, 1—10. 

5) cf. p. 11. 

esse Geelius^) — et hic quidem prooemium solum — , Dindorfius^), 
Schenkelius •*) satis certis argumentis mihi videantur demon- 
strasse, de ipso Socratis cum Hippia sophista de iustitia ser- 
mone ita Breitenbachii **) probo sententiam, ut non simul cum 
ceteris eiusdem libri sermonibus, sed postea eum a Xenophonte 
conscriptum atque, cum magis idoneus locus deesset, ea sola 
de causa, quod ut superioro capite svoeffeia, i. e. 6a>q>Qoovv7j 
jcsqI d-sovg, sic quarto 6ixaioovP7j, i. e. oaxpQoovi'!] jtsQl av- 
{^Qcijtovg, tractetur, illo loco insertum esse pro certo habeam. 
Nam ut plura non dicam, primum illa disputatione quattuor 
illorum sermonum cum Euthjdemo a Socrate habitorum ordo, 
quorum ii ipsi, qui capitibus tertio, quinto, sexto continentur, 
quasi artissimo vinculo inter se cohaerent, mirum in modum 
interrumpitur. Deindo tota illa disputatio a ratione ac consilio 
quarti libri, qui quidem est de disciplina Socratis, vel maxime 
abhorret. Atque Hippiam sophistam non modo adulescentibus, 
qui a Socrate tentati discendi causa ad eum sese applicaverant, 
sed ne iis quidem, qui familiaritate eius utebantur, annumerari 
posse ex se intellegitur. lam vero illud Socratem spectasse, 
ut vanissimum illum superbissimumque sophistam ad virtutem 
perduceret vel iustitiam, id quod interpolator vult (c. 4, 25 
extr.), qui qualis esset absurdo illo rs xal jtQazTov addito ipse 
satis aperuit, cum nihil per se habeat probabilitatis, tum minime 
id eum illa disputatione sibi voluisse ex ipso sermone manifesto 
apparet: immo vero illud sine dubio eo sermone demonstrare 
vult Xenophon, tantam Socratis fuisse artem disserendi, ut vel 
acerrimos adversarios velut sophistam illum nobilissimum fa- 
cillime convinceret atque redargueret. Accedit, quod Xenophon, 
si postea illam cum Hippia disputationem eo loco inseruit, su- 
periorem primo servavit argumentorum ordinem, cum ut aliis 



1) J. Geel, De Xenophontis Apologia Socratis ac postremo capite Me- 
morabilium commentatio, Lugduni Batavorum 1836, p. VUsqq. 

2) praef. p. Vllsqq. 

3) 1. c. p. 129 sqq. 

4) L. Breitenbach, Xenophons Memorabilien , sechste Aufl. bearb. 
von Dr. R. Miicke, Berlin 1889, praef. p. 10 annot. et append. crit. 
ad IV, 3. 

commentariorum locis ^), sic in quarto libro evoifieiav kyxQa- 
xeia voluit excipi, 

Quoniam igitur non modo octavum quarti libri caput, sed 
etiam disputationem illam cum Hippia sophista a Socrate habi- 
tam, quae capite quarto continetur, a propria quarti libri ra- 
tione ac consilio, quem in institutione Socratica versari supra 
dictum est^), abhorrere demonstravimus, nunc de illo ipso con- 
silio duobus locis ita explicemus, ut priore loco ea, quae hoc 
libro tractantur eo spectantia, per se ipsa consideremus, altero 
de comparatione eorum cum iis, quae in superioribus libris le- 
guntur eodem pertinentia, disseramus. Primum igitur, quid ex 
ipso quarto libro de Xenophontis in eo conscribendo consilio 
effici possit, videamus. Atque illud primum eum secutum esse, 
ut disciplinae Socratis illo libro imaginem exhiberet, cum ex 
ipsis primis duobus capitibus, quibus, quales ille adulescentes 
elegisset, electos quibus artibus, ut in ipsius disciplinam se 
traderent, cohortatus esset, explanavit, facile possit intellegi, 
tum multo magis apparet ex iis, quae inde leguntur de institu- 
tione ipsa, ut iam nemo intellegens illud possit dubitare. Im- 
primis autem quid sibi Xenophon in quarto libro scribendo 
proposuerit, ex his ipsis capitibus, tertio dico, quinto, sexto, 
septimo, quorum superioribus tribus, quemadmodum ad rei- 
publicae gerendae artem adulescentes instituisset Socrates, Eu- 
thydemi exemplo explicavit, septimo, quae ille de reliquis artibus 
maximeque elegantioribus quae dicuntur iudicasset, paucioribus 
absolvit, plane mihi videtur apparere. Id enim in disciplina 
Socratis quarto libro describenda Xenophontem arbitror prae- 
cipue spectasse, ut illum certa quadam ratione ac via et ad 
omnem virtutem familiares suos informasse et, ut cum ad pri- 
vatam, tum ad publicam maxime vitam bene instituendam ^) 
apti fierent, ea tantum, quae ad ipsum vitae usum pertinerent, 
docuisse ostendendo, quam inania quamque iniusta crimina illa 



1) I, 1 et I, 2, 1—8; I, 3, 1—4 et I, 3, 5—7 vel 14; I, 4 et I, Ssqq. 

2) p. 9. 

3) Reipublicae gerendae arti longe plurimum Socratem tribuisse vel 
inde potest intellegi, quod, cum reliqua omnis disciplina uno capite ab- 
Bolvatur septimo, Eutbydemo ad illam artem instituendo tria capita danda 
esse Xenophon duxit; ceterum cf. imprimis II, 1, 17 et lY, 2, 12. 

fuissent publice maxime in eum coniecta, cum impietatis, tum 
corruptae iuventutis crimen^), convinceret Ac primum quidem 
tertio capite et quinto illud sine dubio ostendere voluit, Socra- 
tem, cum in familiaribus instituendis a pietate erga deos ut 
fonte et capite omnis disciplinae statueret ordiendum^), tum ad 
syxQarelag studium, quam alio quodam loco'*) aQsrrjg xQfjjclda 
vocat, eos cohortaretur, non modo non corrupisse adulescentes, 
verum etiam ad summam virtutem honestatemque excitasse 
atque ' perduxisse. Simul autem sic lectores colligere Xenophon- 
tem voluisse eodem iure dici potest, qui talia docuisset de dis, 
qualia Socratem facit docentem, eum impietatis quoque falso 
esse accusatum. Sexto autem capite id potissimum Xenophon 
mihi videtur spectasse, ut ea, quam Socrates in familiaribus 
suis ad artem bene et recte disserendi instituendis secutus esset, 
proposita ratione, quantum interesset inter illius et sophistarum 
qui dicuntur disputandi disciplinam, demonstraret. Atque so- 
phistas non id egisse, ut veritatem explorarent, sed summa ver- 
borum sententiarumque varietate de omnibus rebus in contra- 
rias partes disputarent eamque discipulos suos docerent artem, 
quin etiam docere se professos esse, quemadmodum inferior 
causa dicendo fieri posset superior (rov fjrra) Xoyov xQBlrrco 
jtoielv), quis est, qui nesciat? Contra Xenophon cum exordio^) 
iisque, quae de Socratis refellendi docendique ratione addidit in 
extremo capite^), tum maxime definitionum illarum Socraticarum 
exemplis^) nihil eum in disserendi arte docenda antiquius ha- 
buisse, quam ut veritatem ipsam, non speciem veritatis cum 
familiaribus suis certa quadam et eadem semper ratione ac 
via'') exploraret, propterea mihi videtur demonstrare voluisse, ut 

1) Ipsa actio I, 1, 1 quibus verbis composita fuerit (cf. M. Scbanz, 
Sammlung au8gewa,hlter Dialoge Platos, drittes Bandchen: Apologie, 
Leipzig 1893, praef. p. l^sqq.), nihil ad rem: scilicet hoc loco nibil agi- 
tur, nisi quomodo ipse Xenophon rem intellexerit et intellegi voluerit. 

2) c. 3, 1. 

3) I, 5, 4. 

4) c. 6, 1; cf. imprimis: rovg dh fxri elSoxaq (sc. ri sxaorov etrj rwv 
ovxwv) ovShv e(pTj d-avfiaarov elvac . . . xal aXkovq otpaXXeiv. 

5) c. G. 13—14 et 15. 

6) c. 6, 2—12. 

7) cf. imprimis definitiones c. 6, 2—4; 5 — 6; 7; 10 — 11; denique 12; 
postremo cf. Breitenb., praef. § 8 extr. cum annot. 

« 

lectores illius disputandi disciplina cum sophistarum compa- 
randa minime ab eo iuventutem corruptam esse intellegerent. 
Restat, ut, quid ex iis, quae septimo capite de reliqua Socratis 
disciplina Xenophon memoriae prodidit, coUigi possit, videamus. 
Ac primum quidem cum id quoque illum maxime operam de- 
disse, ut familiares sui apti fierent, qui ipsi per se nullius adiu- 
mento suas quisque officii partes exsequerentur ^), quin etiam 
valetudinis curam iis commendasse rettulit^), illud eum demon- 
strare voluisse facile intellegitur, Socratem iis, qui familiaritate 
eius uterentur, non modo non nocuisse, verum etiam optime de 
iis meruisse. Atque quod ex elegantioribus studiis artibusque 
velut geometria, astronomia, arithmetica ea tantum esse di- 
scenda, quae ad ipsum vitae usum spectarent, Socratem docuisse 
tradidit^), quippe qui eos, qui in illis artibus, geometria im- 
primis et astronomia, quae duae artes tantum requirerent laboris 
et operae, in quibus tota vita humana facile consumeretur ^), 
longius progrederentur, nuUum inde fructum capere et, quo- 
minus alia multa discerent utilia, impediri iudicaret, illud non 
potest dubitari, quin cum sophistis, qui in illis artibus penitus 
pernoscendis atque docendis summum studium collocavissent, So- 
cratem nequaquam comparandum esse et adulescentes, qui cum 
eo essent, adeo non corrupisse demonstrare voluerit, ut rec- 
tissima eos et simplicissima ratione ad omnem rem gerendam 
perduxisse esset existimandus. Ac ne illud quidem dubito, quin 
praeter Anaxagoram illum, de quo infra'') paucis nobis dicen- 
dum erit, talia docens Socrates cum alios quosdam sophistas^), 
tum Hippiam, quem bis minimum Athenis versatum') et illa- 
rum ipsarum artium scientia maxime gloriatum esse^) constat, 

1) c. 7, 1. 

2) c. 7, 9. 

3) c. 7, 2-5 et 8. 

4) c. 7, 3 et 5. 

5) p. 14. 

G) Physicos ut Anaxagoram et eos, qui proprie nominantur sophistae, 
velut Hippiam primo non distinctos, sed communi sophistarum nomine 
omnes philosophos comprehensos esse satis constat; ex ipsis commentariis 
cf. I, 1, 11. 

7) Mem. IV, 4, 5. 

8) E. Zeller, Die Philosophie der Griechen, erster Theil, dritte Aui- 
lage, Leipzig 1869, p. 870 ann. 2. 

cum animo spectaverit, tum, id quod ex ipsius Anaxagorae 
exemplo ') apparet, etiam verbis designayerit atque nominaTeiit. 
Nec vero solum a corruptae iuventutis, sed etiam ab impietatis 
crimine ut septimo capite Socratem defenderet, Xenophontem 
sibi proposuisse ex eo loco, quo quae ille de universis physicis 
tradidisset addidit^), manifesto apparei Nam quod ab omni 
rerum caelestium investigatione, quoniam a dis humanae menti 
reconditae atque involutae perspici neque possent neque debe- 
rent, Socratem familiares suos acerrime dehortatum esse rettulit, 
mirum in modum id congruit cum iis, quae ipse Xenophon in 
primo commentariorum capite^) ad Socratem ab impietatis cri- 
mine defendendum exposuit. Anaxagoram vero, cuius exemplo*), 
quae Socrates de iis, qui physicarum, imprimis caelestium re- 
rum naturam sibi investigandam proposuissent, et ipse iudi- 
casset et familiares docuisset, accuratius explicavit Xenophon, si 
quis reputaverit, postquam unus omnium summa sapientiae 
laude excellens et cum Pericle artissimo amicitiae vinculo con- 
iunctus magnam vitae partem Athenis degit, postremo impie- 
tatis accusatum ex ea urbe fugisse^), minime eum puto dubitare 
posse, quin Xenophon cum iis, quae de universis elegantiorum 
artium studiis Socratem rettulit docuisse, corruptae iuventutis, 
tum iis, quae proprie de astronomia omnique physiologia ille 
tradidisset, impietatis quoque falso eum accusatum esse voluerit 
demonstrare. Denique quae in extremo capite septimo^) de 
fiavtix^ leguntur, quamquam negari non potest ea potissimum 
de causa a Xenophonte ea addita esse, ut inde quoque, quam 
iniustum fuisset illud corruptae iuventutis crimen, cognosceretur, 
tamen alterum simul eum spectasse crimen publice maxime in 
Socratem coUatum, si quidem quae in eodem commentariorum 
capite primo''), ut hoc ipsum impietatis crimen dilueret, Xeno- 
phon de divinatione pluribus exposuit similia comparaveris, non 
rainus apparet. 



1) c. 7, 6 et 7. 

2) ibidem. 

3) I, 1, 11 sqq. 

4) c. 7, 6—7. 

5) cf. Zeller 1. c. p. 791 annot. 1. 
H) c. 7, 10. 

7) I, 1, Gsqq. 

Videamus nunc, quid ex comparatione eorum, quae quarto 
libro tractantur, cum iis, quae in prioribus libris leguntur eodem 
pertinentia, coUigi possit. Atque maxime illos inter se discrepare, 
si quis aliquid operae iis legendis dedit, non potest non sentire. 
Quid? quod^tantum inter illos mihi videtur interesse, ut, quartus 
liber quin post superiores scriptas sit, minime possit dubitari. 
Xenophon enim cum et in primo libro Socratem cum sophistis, 
qui mercedem pro disciplina accipere soliti essent, nequaquam con- 
ferendum esse iterum ac saepius gravissime monuerit ^) ipsumque 
praeceptorem esse noluisse plane praedicaverit ^) et per omnes 
tres libros priores, ubicumque eorum, qui consuetudine eius ac 
disciplina utebantur, mentionem facit, et vocabulum dtdaOxaXog 
et iiad^riral diligentissime vitaverit hosque ovvovxaq, ovvdtaxQl- 
ffovxag, Ovvovotaoxag, ixaiQovg, 0fiiX7]xag, (plXovgt yvwQifiovgf 
ajtiXTidelovg Socratis vocaverit, totus liber quartas excepto quarto 
capite ^) in nuUa alia re nisi in ipsa Socratis versatur disciplina. 
Qui cum in prioribus libris nusquam certa quadam via ac ratione 
familiares suos instituens, sed, nisi ipse de qua re perpetua dis- 
serit oratione, cum aliis semper eorum disputans, quin etiam per- 
magnam partem cum omni genere hominum de omnibus rebus 
sermones conferens inducatur, ita tamen, ut familiares eius nihil 
ipsi loquentes audiendi causa interesse eoque modo, id quod 
identidem praedicatur, ex illis sermonibus fructum capere sole- 
ant — nam hanc audiendi utilitatem Xenophon praecipue spectat 
illo cog)ekstv xovg owovxag (I, 3, 1) — , quarto libro primum, 
quales ille adulescentes elegerit, electos quemadmodum ad se 
allicuerit, deinde qua ratione eos ad reipublicae gerendae artem 
omnemque rem gerendam instituerit, unius magna ex parte Euthy- 
demi exemplo demonstratur simulque certa quadam et eadem 
semper ratione et via in adulescentibus instituendis illum usum 
esse non semel plane dicitur"*), cum ne hoc quidem in libro 
vocabula dtddoxaXog aut fiad-rjxal usurpentur et, quasi eadem 
res porro tractetur, non quasi nova quaedam longeque alia res 
tractari incipiat, transitus parandi causa liber illo mq^eXelv xovg 



1) I, 2 8qq. et 60; 5, 6; 6, Ssqq. et llsqq. 

2) I, 2, 3. 

3) cf. p. 9 8qq. 

4) cf. impr. 2, 40; 3, 1; 7, 1. 

owovraa cum prioribus sit conexus. ^) Accedit, quod omnes fere 
res, quae per quartum librum tractantur, in prioribus iam libris 
aliquo modo tractatae sunt; an censes, ut plura non dicam, Xe- 
nopbontem, si ab initio tota Memorabilia uno tenore scripsisset, 
id quod ne in primos quidem duos libros quadrare constat^), bis 
eadem eaque eadem fere rationo velut illos de tvcsfisla cum 
Aristodemo (1, 4) et Euthydemo (IV, 3) sermones Socratis pro- 
positurum aut ea, quae 111, 9 de notionibus Socraticis leguntur, 
hoc loco inserturnm fuisse, si accuratius postea diligentiusque de 
ipsa Socratis disserendi rationo, sicut quarti libri capite sexto 
fecit, a principio voluisset explicare? Denique })Ostremo tertii 
libri capite (111, 14), postquam sub finem libri liberius res disponi 
coeptae sunt, universum opus confectum atque absolutum videtur, 
ut novum librum additum esse nemo non possit mirari. Quae 
cum ita sint, quin quartus liber non simul cum ceteris scriptus, 
sed postoa additus sit, minime potest dubitari. Qua autem re 
Xenophon adductus quartum librum prioribus videtur adiecisse? 
Quod certo confici posse non puto equidem. Nam compluribus 
causis, ut illud faceret, censeo eum adduci })otuisse. Sic enim 
existimo, aut ipsum Xeno})hontem, postquam tres libros compo- 
suit, nisi disciplinam quoque Socratis descripsisset, parum inte- 
gram summi illius philosophi praeceptorisque imaginem se lec- 
toribus proposuisse intellexisse aut aliorum causa quartum librum 
adiecisse, sive alii Socratici, ut Plato, Aeschines, Antisthenes, qui, 
qualis Socrates fuisset, melius sibi cognovisse viderentur, quod 
parum id perspectum haberet, crimini ei dedissont sive eosdem, 
cum multa iam de Socrate memoriae prodidissent, studeret 
aemulari. 

Atque ut ad alterum huius commentationis locum veniamus, 
qua ratione quarti commentariorum libri argumentorum ordinem 
Xenophon excogitaverit, quaeramus. Equidem eodem ordine, quo 
tradita sunt, argumenta per quartum librum tractata ab ipso 
Xenophonte puto conscripta esse. Nam quae a compluribus ho- 
minibus doctis prolata sunt, ut alium atque traditum argumen- 



1) cf. p. 6. 

2) cf. impr. Schanzium 1. c. p. 22Bqq. et A. Doeringium, Die Lehre 
des Socrates als sociales Reformsystem , Mtinchen 1895, p. 103 sqq. (et 
p. 290 sqq.). 

torum ordinem ab illo excogitatum esse appareret, tam levia sunt, 
ut facile possint refelli. Ac primum quidem id mihi admonen- 
dum est, iis, quae supra^) de quarto capite, quo Socratis cum 
Hippia sophista disputatio continetur, exposui, simul ea, quae 
Dindorfius^), ut ipsum quartum caput cum secundo coniungen- 
dum demonstraret, disseruit, satis esse refutata. lam ne Schen- 
kelii probes sententiam, qui septimum caput ad ipsum secundum 
adiungendum sextumque post septimum inserendum esse censuit^), 
illud primum obstat, quod assentienti tibi in hoc quoque assen- 
tiendum sit, capita tertium et quintum non ab ipso Xenophonte 
scripta, sed ab alio quo esse interposita, id quod nemo eorum, 
qui accuratius de quarto libro disseruerunt, satis certis argu- 
mentis demonstravit. Deinde quamquam concedendum est verba: 
'Oti fihv ovv ajtXwq tfjv eavrov yvcofirjv djtsg^aiveto ScoxQarriq 
jiQoq rovg ofiiXovvrag avrS, c. 7, 1 ad verba c. 2, 40: djcXov- 
Crara xal Catpicrara e^rjyelro , . . referenda esse, tamen Hart- 
mannus^) recte vidit ineptissime post secundum caput secutura 
esse illa verba, quae in capitis septimi initio leguntur: 'Orc fihv 
ovv djrXcog . . . avrc5, doxet fiot drjXov ex rmv elQrifievayv 
elvaty propterea quod verba: djtXovarara xal oa(peCrara e^r]- 
yelro . . . ad illud solum tempus, ex quo adulescentes ut Euthy- 
demus discendi causa totos se ad Socratem applicaverant, non ad 
ipsam disputationem c. 2, 8 — 39 possunt pertinere, qua quidem 
disputatione non illud demonstrare vult Xenophon, simpliciter eum 
et plane, quae cognitu utilia duceret, explicavisse, sed qua disse- 
rendi ratione adulescentes nimia suae sapientiae opinione inflatos 
erroris convicerit et, ut plane se nihil scire confiterentur, addu- 
xerit. Immo vero cum omnia illa verba, quae in initio capitis 
septimi leguntur, tum haec: doxet fiot drjXov ex rmv elQrjfievcov 
elvat ad iustam illam Euthydemi institutionem (c. 3, 5, 6) refe- 
renda eoque magis suo loco posita sunt, quod septimo capite 
omisso Euthydemi exemplo ad reliquam Socratis disciplinam 
transitur. Denique ne illud quidem neglegendum est, vel eo, quod 
c. 3, 1 verba xdL firjxccvtxovg post Xexrixovg xal jcQaxrtxovg po- 



1) p. Osqq. 

2) praef. p. Xsq. 

3) 1. c. p. 182 sq. 

4) 1. c. p. 116. 

sita sunt — illud autem iirjxavLTCOvq verbis avxaQXBiq iv xaZq 
jtQoCTjTcovCatq jtQa^eoiv c. 7, 1 planius explicari facile intellegi- 
tur — , traditum capitum sexti et septimi ordinem videri signifi- 
cari.^) Postremo quod Birtius^) sextum caput ante quintum 
coUocandum iudicavit propter eorum verborum, quae c. 3, 1 le- 
guntur: To (ihv ovv Xexrixovg xal jtQaxrtxovg . . ylyvead-at 
Tovg Ovvovrag . . ., ordinem, ne hoc quidem probandum est. 
Nam praeterquam quod ei, qui ceteris commentariorum locis^) 
servatus est, ordini ille repugnaret, non modo svOe^eta, i. e. coo- 
(pQOOvvri jcsqI deovgj (c. 3) et eyxQaxeta, i. e. OaxpQoCvvri jteQl 
avrovg sive jteQl rjdovag, (c. 5) coniuncta et bene et recte disse- 
rendi arti (c. 6) opposita sint necesse est, sed etiam idcirco Xe- 
nophontem illo verborum ordine c. 3, 1 usum esse veri simile est, 
quod Xeyetv re xal JtQarretv (cf. ex ipso libro quarto c. 2, 1 et 
c. 2, 6) scribentis animo obversaretur vel, si quis id mavult, 
disserendi arti (c. G) plus tribueret quam temperantiae (c. 5). 

Sequitur quarti commentariorum libri dispositio, qualem qui- 
dem ego a Xenophonte excogitatam esse censeam: 

I. Prooemium (c 1, 1). 

II. Tractatio (de disciplina Socratis) (c. 1, 2—7, 10). 

A) Quales Socrates adulescentes elegerit (c. 1, 2). 

B) De adulescentibus instituendis (c. 1,3 — 7, 10). 

1) Quomodo eos aUicuerit (c. 1, 3 — 2, 39): 

quibus artibus eos illorum, qui ultro ipsius disci- 
plinam non sequerentur, ad se allicuerit, nec vero 
modo 

a) eos, qui 

a) bona indole confisi, eosque, qui 
/?) divitiis elati institutione non egere sibi 
viderentur (c. 1, 3—4 et c. 1, 5), 
sed etiam 

b) eos, qui sapientiae opinione inflati omni iam 
disciplina se supersedere posse opinarentur: hos 



1) Ceterum cf. quae statim sequuntur. 

2) 1. c. p. XVI. 

3) cf. p. 11, ann. 1. 

quomodo adierit, aditos tractaverit, Euthydemi, 
adulescentis sine magistro reipublicae gerendae 
artis gnarum se esse gloriantis, exemplo copio- 
sius explicatur (c. 2, 1 — 39). 

Accedit c. 2, 40. 

2) De ipsa institutione (c. 3; 5; 6; 7). 

a) Euthydemi ad rempublicam capessendam insti- 
tuendi exemplo demonstratur, qua ratione So- 
crates adulescentes 

d) ad pietatem erga deos (c. 3) ^), 

^) ad temperantiam (c. 5), 

7) ad artem bene et recte disserendi (c. 6, 
1 — 12) — adduntur nonnulla de Socratis 
refellendi docendique ratione (c. 6, 13 — 14 
et 15) — instituerit; 

b) ad extremum septimo capite id quoque Socrati 
curae faisse ostenditur, ut familiares sui apti 
fierent, qui ipsi per se nuUius adiamento suas 
officii partes exsequerentur (c. 7, 1); atque 

d) quatenus cuiusque artis hominem recte in- 
stitutum peritum esse oporteret^ id quoque 
eum docuisse 

aa) geometriae (c. 7, 2 — 3), 

/9/9) astronomiae (c. 7, 4 — 5) (de universis 
autem physicis quid Socrates tradi- 
derit, interponitur et Anaxagorae ex- 
emplo explicatur c. 7, 6 — 7), 

77) arithmeticae (c. 7, 8) demonstratur 
exemplis; 

/9) deinde valetudinis quoque curam studio- 
sissime eum docetur commendasse (c. 7, 9); 

7) postremo, si quis maiores res quam pro 
humana intellegentia appeteret, ei illum, 
ut divinationi operam daret, suasisse addi- 
tur (c. 7, 10.) 



1) De quarto capite cf. p. 9sqq. 

2 

III. Epilogns (c. 8). 

Quoniam igitur priore huius commentationis loco, quid in 
quarto commentariorum libro conscribendo Xenophon secutus 
esset consilii, vidimus, altero, quanta diligentia quantaque ele- 
gantia eiusdem libri quarti, qui vel eo multum praestat ceteris, 
quod quarto capite excepto una in re totus versatur, argumen- 
torum ordinem excogitavisset, nobis licuit admirari. 



YITA. 



Natus sum Guilielmus Fridericus Schurr Geislingae, in 
oppido Virtembergiae, a. d. XI. Kal. Mart. anni h. s. LXV. patre 
Priderico, matre Anna e gente Doll, quos etiamnunc viventes 
grato pioque animo colo ac veneror. Fidei addictus sum Christia- 
norum, confessioni evangelicae. 

Ac primis litterarum elementis in ludo litterario patriae 
imbutus primum paedagogium Geislingense, deinde lyceum Nur- 
tingense, postremo gymnasium frequentavi Ulmense, quod tuni 
florebat rectore Hermanno Bendero, viro et summa doctrinae 
laude et egregia docendi arte excellenti, quem nuper immaturam 
mortem obisse magnopere doleo. lam vero anno LXXXIII. ma- 
turitatis testimonium assecutus Tubingam me contuli et in civium 
academicorum almae matris numerum receptus sexies senos menses 
philosophiae maximeque antiquitatis studiis operam dedi; docu- 
erunt me viri doctissimi: Geldner, de Gutschmid, Herzog, 
RoHDE, Schwabe, Sievers, Sigwart, quibus viris omnibus 
maximam debeo gratiam. Examine autem publico vere anni 
LXXXVIII. bene peracto postquam in compluribus patriae scholis 
latinis gymnasiisque ad tempus praeceptoris vicarii munere functus 
sum et Monachi annum scholae privatae praefui, abhinc sex annos 
praeceptoris auxiliaris scholae latinae Mergentheimensis munus 
ad me est delatum, quo etiamnunc fungor. 

